作者：陈人杰
词牌/韵律：沁园春

paragraphs: 谁使神州，百年陆沉，青毡未还。
怅晨星残月，北州豪杰，西风斜日，东帝江山。
刘表坐谈，深源轻进，机会失之弹指间。
伤心事，是年年冰合，在在风寒。
说和说战都难。
算未必江沱堪宴安。
叹封侯心在，鱣鲸失水，平戎策就，虎豹当关。
渠自无谋，事犹可做，更剔残灯抽剑看。
麒麟阁，岂中兴人物，不画儒冠。